Η σειρά περιέχει σκηνές σκληρής βίας και χρήσης ναρκωτικών από ανηλίκους.
Αν έχετε εθιστεί σε ουσίες και χρειάζεστε βοήθεια,
απευθυνθείτε σε κάποια τοπική οργάνωση όπως τους Ανώνυμους Ναρκομανείς.
Η σειρά είναι εμπνευσμένη από πραγματικά γεγονότα.
Ορισμένοι χαρακτήρες, γεγονότα, διάλογοι και άλλα αφηγηματικά στοιχεία
έχουν διαμορφωθεί ανάλογα για δραματουργικούς λόγους.
Οποιαδήποτε ομοιότητα μεταξύ υποθετικών χαρακτήρων
και υπαρκτών προσώπων είναι καθαρά συμπτωματική.
Μπορώ να έχω την προσοχή σας, παρακαλώ;
Καλησπέρα σε όλους.
Εγώ κι ο λατρεμένος μου σύζυγος ο κυβερνήτης...
Έλα, αγάπη μου.
Αγάπη μου.
Είμαστε κι οι δύο πολύ χαρούμενοι που σας έχουμε κοντά μας απόψε.
Μα θέλαμε να ευχαριστήσουμε ιδιαιτέρως ένα πρόσωπο.
Αυτό το θαυμάσιο κορίτσι, τη Βιβιάνε.
-Γεια σας. Ευχαριστώ. -Βιβί, έλα εδώ. Ένα χειροκρότημα.
Ευχαριστώ.
Η Βιβιάνε είναι πολύ ξεχωριστή.
Αυτό το κορίτσι έχει αλλάξει τελείως τη ζωή της.
Αποτελεί παράδειγμα για όλους μας απόψε.
-Θα το πω εγώ. -Παρακαλώ.
Έχουμε επιλέξει τη Βιβί να είναι η φωνή μας,
το πρόσωπό μας, για τους νεότερους ψηφοφόρους.
Γι' αυτό, παρακαλώ, θέλω ένα ζεστό χειροκρότημα!
-Σ' ευχαριστώ που είσαι εδώ, καλή μου. -Σας ευχαριστώ όλους.
Για όσους δεν με γνωρίζετε,
η ιστορία μου έχει προσελκύσει την προσοχή πολύ κόσμου.
Νέοι άνθρωποι μου μιλούν κάθε μέρα στο μπλογκ μου
και μου λένε πόσο τους έχω εμπνεύσει, πόσο πολύ θέλουν να αλλάξουν.
Θέλω να γράψω κι ένα βιβλίο.
-Θαυμάσια. -Καταπληκτικά.
Θέλω να αφηγηθώ κάθε λεπτομέρεια της ιστορίας μου,
ώστε να τη μάθετε όλοι.
Και βασίζομαι στη βοήθεια όλων εδώ.
-Ασφαλώς. -Ευχαριστώ για την εμπιστοσύνη.
Κι εμείς βασιζόμαστε σ' εσένα για να μεταφέρεις το μήνυμα στη νεολαία.
Στην υγεία του κυβερνήτη!
Εις υγείαν!
Στην υγειά του Ρίο ντε Τζανέιρο!
Ρίο ντε Τζανέιρο!
Άλντο, τι γίνεται, φίλε;
-Τι συμβαίνει; -Ηρεμήστε.
Η κατάσταση καλυτερεύει. Θα γυρίσει το πράγμα.
Εμένα μου λες!
Άκου τι γίνεται, Άλντο.
Δεν σ' έβαλα σ' αυτήν τη θέση για να γελοιοποιεί την αστυνομία ένας βλάκας.
Ο Κολιμπρί πέθανε.
Η συμμορία θα χάσει δύναμη.
Θα βάλουμε αστυνομικούς σε κάθε γωνία. Θα πάρουμε πίσω το έδαφος.
Είτε θα μου φέρεις το κεφάλι του Πέντρο Ντομ
είτε θα πάρω το δικό σου.
ΕΜΠΝΕΥΣΜΕΝΟ ΑΠΟ ΑΛΗΘΙΝΑ ΓΕΓΟΝΟΤΑ
Λίκου! Μίλα μου, γαμώτο!
Για να δούμε πώς θα τα πας ως αφεντικό της Ροσίνια.
ΝΤΟΜ
ΣΥΓΚΡΟΤΗΜΑ ΜΑΡΕ
Υπάρχουν καμιά δεκαριά στον κόσμο.
Ήρθε χθες.
Ένα δωράκι για το νέο αφεντικό της Ροσίνια.
Σκεφτόμουν την πρότασή σου.
Με την καμία.
Ξέρω ότι κινδυνεύεις να χάσεις τη Ροσίνια.
Δεν κάνω γι' αυτό. Δεν είμαι αφεντικό εγώ.
Τι εννοείς;
-Τι είσαι, τότε; -Κλέφτης.
Ναρκομανής.
Δεν μπορώ να γίνω αφεντικό σε τίποτα. Μόνο κακό θα κάνω.
Είσαι και δάσκαλος, μικρέ;
Ακόμη δεν ήρθες και με δασκαλεύεις;
Το αντίθετο. Λέω ότι δεν ξέρω απ' αυτά.
Άκου να σου πω κάτι.
Δεν σε κάλεσα εδώ για πλάκα.
Είναι μεγάλη η μάχη. Πολύ μεγαλύτερη από σένα.
Θα κάνω οτιδήποτε θέλεις.
Είμαι ο πιο διαβόητος ληστής στο Ρίο. Μπορώ να κλέψω οτιδήποτε θες.
Δεν χρειάζεται να κλέβω για να έχω αυτό που θέλω.
Πάρε μάτι το σπίτι μου.
Τα κέρδη μου.
Δεν χρειάζομαι άλλον έναν κλέφτη στην πόλη.
Κάτι θα θέλεις που δεν πουλιέται.
Κάτι υπάρχει.
Δεν ξέρω αν μπορείς.
Πες το μου.
Μπορώ να κάνω οτιδήποτε.
Σου δίνω τον λόγο μου.
Μα θα μου δώσεις κι εσύ τον δικό σου.
Μόλις γίνει, θα μ' αφήσεις να φύγω.
Θες να πετάξεις, έτσι, μικρέ;
Σύμφωνοι.
Θα δείξω σ' αυτούς τους καριόληδες ποιος κάνει κουμάντο στο Ρίο.
Δεν ξέρω τι να κάνω, Αρκάνζου. Θα σκοτώσουν τον Πέντρο.
Ναι.
Το Ρεσουρεϊσάο είναι μια πόλη στο Μάτο Γκρόσο.
Κοντά στα σύνορα.
Έχω ένα σπίτι εκεί. Εγκαταλειμμένο.
Ίσως η τελευταία λύση του Πέντρο.
Ναι, όλα έχουν αλλάξει πια.
Η αστυνομία μπορεί να ξεχάσει, αλλά η συμμορία των CDC
δεν θ' αφήσει τον κυβερνήτη να πάρει πίσω τη Ροσίνια.
Δεν θα τον αφήσουν.
Είναι σχεδόν αδύνατο να τον βρω.
Πρέπει να βιαστείς. Είναι θέμα χρόνου πλέον.
-Πάμε, αδερφέ. -Πάμε.
Γεια σου, μαμά.
Πάει τόσος καιρός.
Αδυνάτισες.
Καλά είμαι.
Είναι πανέμορφη.
Αλήθεια;
Πώς κατάφερες αυτό το θαύμα;
Κάθε μητέρα είναι μισή αγία και μισή μάγισσα.
Πήγαινε.
Γρήγορα.
Σ' ευχαριστώ.
Μπορώ;
Γεια σου, μικρή πριγκίπισσα.
Εγώ είμαι, ο μπαμπάς σου.
Ναι, είμαι ο μπαμπάς σου.
Ανυπομονούσα να σε γνωρίσω.
Ο μπαμπάς σου κάνει πολλές τρέλες.
Ο μπαμπάς σου είναι τρελός.
Ναι;
Ναι!
Όμως
σου υπόσχομαι να μην είμαι ποτέ ξανά μακριά σου.
Από καμιά απ' τις δύο.
Συγγνώμη. Για όλα.
Έπρεπε να φύγω.
-Αλλιώς θα έμπλεκα άσχημα. -Το ξέρω.
Και φοβάμαι...
Δεν ξέρω, μήπως με πιάσουν
και μου την πάρουν.
Εγώ είμαι εδώ.
Θα σας φροντίσω και τις δύο.
Αναγκάστηκα να τη δηλώσω χωρίς το όνομά σου.
Παραείναι ριψοκίνδυνο.
Κράτησέ τη.
Τι είναι αυτό;
Σήκω πάνω, Πέντρο.
-Σταμάτα! -Τζασμίν.
Είσαι η πιο απίστευτη γυναίκα που έχω γνωρίσει ποτέ.
Αλήθεια.
Είσαι υπέροχη, γαμώτο!
Υπέροχη.
Ξέφυγες απ' το έγκλημα, έκοψες την κόκα και μεγαλώνεις μόνη το παιδί μας.
Σε θαυμάζω, γαμώτο.
Ούτε καν με χρειάζεσαι πια.
Μα εγώ δεν μπορώ να ζήσω χωρίς εσάς.
Δεν μπορώ. Σοβαρολογώ.
Δεν έχει περάσει ούτε μία μέρα
που να μη σας έχω σκεφτεί.
Είσαι ο έρωτας της ζωής μου.
-Σοβαρά; -Σοβαρά.
Ξέρω ότι σου το έχω ζητήσει πολλές φορές, αλλά...
-Ορκίζομαι πως αυτή είναι η τελευταία. -Τι;
Χρειάζομαι λίγο χρόνο
για να στρώσω τη ζωή μου εδώ.
Σου υπόσχομαι ότι αν δεν είμαι πίσω
σε μία εβδομάδα,
δεν θα σας ενοχλήσω ποτέ ξανά.
Δες εδώ. Ο τιτάνας ο Ραμάλιο!
ΑΣΦΑΛΕΙΑ ΓΙΑ ΤΟ ΡΙΟ ΨΗΦΙΣΤΕ ΑΛΝΤΟ
-Κύριε υπουργέ; -Σε παρακαλώ.
Πες μου τα ευχάριστα. Είμαστε κοντά;
Χωρίς την προστασία του Κολιμπρί, ο Ντομ τη γάμησε.
Μα δεν έχουμε χρόνο.
Μισό λεπτό. Ελέινε, άσε μας λίγο μόνους.
Καταστρώνουμε ένα σχέδιο για να βγει απ' το Μαρέ.
Ποιοι το καταστρώνετε;
Δεν κατάλαβες ποιος είναι ο ήρωας της ιστορίας;
Εσύ, γαμώτο.
Θα συλλάβεις τον πιο επικίνδυνο εγκληματία του Ρίο.
Ποιος έχει τ' αρχίδια γι' αυτό;
Κι άκου κάτι.
Άσε το Μαρέ και τη Ροσίνια σ' εμένα.
Αν εκλεγώ,
ο υπουργικός θώκος θα ορφανέψει.
Κερδίζω κι εγώ κι εσύ μαζί.
Θα παλαβώσω.
Δεν μπορώ να κάθομαι άπραγος.
Θα πρέπει να πάω κάποια στιγμή.
Τι σκέφτεσαι να κάνεις;
Βίκτορ, αυτό είναι μεγαλύτερο από σένα και τον Πέντρο.
Είναι θέμα δημόσιας ασφάλειας.
Ο γιος σου είναι απλώς άλλο ένα πιόνι στη μάχη για εξουσία.
Πρέπει να τον βγάλω απ' το Ρίο. Πρέπει να μιλήσω μαζί του. Μόνο αυτό.
Φοβάμαι.
Αγάπη μου, αυτές τις ώρες πρέπει να 'χουμε πίστη.
Σκέψου τον δεσμό που έχεις με τον γιο σου. Είναι τόσο δυνατός.
-Παρακαλώ; -Απ' την πιτσαρία.
-Δεν παρήγγειλα πίτσα. -Απ' την πιτσαρία Ντομ.
ΜΠΑΜΠΑ, ΘΕΛΩ ΝΑ ΣΕ ΔΩ! ΘΑ ΣΤΕΙΛΩ ΚΑΠΟΙΟΝ
ΝΑ ΣΕ ΠΑΡΑΛΑΒΕΙ ΑΠ' ΤΟΝ ΣΤΑΘΜΟ 6 ΝΩΡΙΣ.
ΤΡΩΣ ΑΚΟΜΗ ΠΙΤΣΑ 4 ΤΥΡΙΑ;
Ο Βίκτορ;
Για πού το 'βαλες, Καζανόβα;
Τι τρέχει, φίλε; Από δω ο πατέρας του Πέντρο Ντομ.
Βγάλε το κράνος.
Έχεις γιο θρύλο.
Να περάσει, Παρά.
Γεια σου, μπαμπά.
Πέντρο. Άκουσέ με, αγόρι μου.
-Σου βρήκα μέρος... -Ήρεμα.
Χαλάρωσε.
Πώς είσαι;
Καλά.
Μου τα είπε η Λαλά.
Για τον καρκίνο.
Μαλακία.
Καλά είμαι, Πέντρο.
-Ξεκίνησα θεραπεία. Καλά είμαι. -Αλήθεια; Έκοψες το τσιγάρο;
Πού πήγες κι έμπλεξες, ρε αγόρι μου; Έλεος.
Γνώρισα την κόρη μου.
Έχεις κούκλα εγγονή, γαμώτο!
Ξέρεις κάτι; Πήρε απ' τον μπαμπά της!
Άκου να σου πω.
Έχω αρχίσει να καταλαβαίνω όσα έκανες.
Ζόρικο να 'σαι μπαμπάς.
Ναι.
Είσαι μόνο 23 ετών, έχεις ολόκληρη τη ζωή μπροστά σου.
Το μέρος που βρήκα είναι στη μέση του πουθενά, κοντά στα σύνορα.
Θα πας εκεί, θα κρυφτείς. Δεν θα σε βρει κανείς.
Θα πας παρακάτω.
Μα θα πρέπει να κόψεις
την κοκαΐνη, την αδρεναλίνη, τις επαφές, τα πάντα.
Ακόμη και μ' εμένα.
Πρέπει να ξεχάσεις αυτήν τη ζωή.
Να απομονωθείς απ' τον κόσμο.
Έχεις δίκιο, μπαμπά.
Αυτό θέλω κι εγώ, να τ' αφήσω όλα πίσω.
Ακριβώς.
Μόνο εγώ, η Τζασμίν κι η κόρη μας.
Φυσικά.
-Μα πρέπει να γίνει τώρα, Πέντρο. -Δεν μπορώ.
-Έλα μαζί μου. -Έχω μία τελευταία εκκρεμότητα.
Δεν μπορώ τώρα.
Θα μείνω εδώ μαζί σου.
-Δεν θα μείνεις. -Θα μείνω.
Όχι, μεγάλε.
Σου υπόσχομαι να τα στρώσω όλα.
Και σε λίγες μέρες θα σε ειδοποιήσω.
Θα εμφανιστώ στην πόρτα σου.
Έτοιμος να φύγω.
Θα σε περιμένω.
Κάτσε.
Για να ξέρεις ότι το εννοώ.
-Τι είναι αυτό; -Το τυχερό μου νόμισμα.
-Και; -Κράτα το.
-Όχι. Κράτα το εσύ. -Κράτα το. Σου το ζητάω.
Άσε τα πείσματα.
Εντάξει, υπό έναν όρο.
Θα σου το επιστρέψω μόλις φύγεις από δω.
Όταν θα είσαι ελεύθερος, μακριά. Αυτός είναι ο όρος μου.
Εντάξει.
Σ' αγαπώ, μπαμπά.
-Κι εγώ, αγόρι μου. -Να προσέχεις.
-Πρέπει να φύγω. -Θα σε περιμένω.
ΝΑ ΕΙΣΑΙ ΕΚΕΙ ΑΥΡΙΟ. ΘΑ ΠΕΤΥΧΕΙ, ΜΠΑΜΠΑ!
Τι λες τώρα!
Μες στη χλιδή ο κυβερνήτης.
Δεν θα μου την κάνεις, έτσι;
Δεν με ξέρεις, μικρέ;
Κάνε εσύ τα δικά σου κι εγώ τα δικά μου.
Γαμώτο! Είσαι καλά, φίλε;
Είσαι καλά;
Χρειάζεσαι ασθενοφόρο;
Χτύπησες;
-Είσαι καλά; -Βοηθήστε με να σηκωθώ!
Σιγά σιγά, γαμώτο!
-Πρέπει να πας στο νοσοκομείο. -Όχι!
-Όχι, ευχαριστώ. -Είσαι σίγουρος;
Ευχαριστώ, κύριε.
Πάμε. Γρήγορα.
Μπελίνια;
Μπελίνια.
Μπελίνια;
Μπελίνια.
Πραγματικά, κάνατε τη διαφορά στο...
Στάσου.
Γαμώτο. Τι είναι αυτά;
CDC ΣΗΜΑΙΝΕΙ ΤΡΟΜΟΣ
Τι σκατά γίνεται εδώ;
Τι είναι αυτό, αγάπη μου;
Είναι φρέσκο.
-Τι έκανες; -Ηρέμησε.
-Τι έκανες; -Ηρέμησε!
-Τι έκανες; -Τίποτα δεν έκανα!
-Με ποιον συνεργάζεσαι; Είπα... -Σκάσε!
-Σου είπα... -Σκάσε. Σταμάτα!
Πού είστε, ρε καριόληδες;
Τι γίνεται εδώ;
Ησυχία.
Συνάδελφε! Να τος.
Καθίκι!
Τι γίνεται εδώ, Άλντο; Τι έχεις πάθει;
Ο τύπος μπήκε στο σπίτι μου.
Τι; Θες να σου φωτογραφίσω
το καυλί που ζωγράφισε στον τοίχο μου για να σ' το αποδείξω;
Άκου, Άλντο. Τελείωσε, αδερφέ. Τελείωσε.
Ας αρχίσουμε να μιλάμε με τη συμμορία, γαμώτο!
Έλα μου.
Τα βλέπεις;
Τώρα θα 'χω πάλι του χεριού μου τον κυβερνήτη.
Η αφοσίωση επιβραβεύεται, αγόρι μου.
Είσαι ο πιο έξυπνος τύπος που ξέρω.
Κι ο πιο χαζός μαζί.
Κράτησα τη συμφωνία.
Σίγουρα αυτό είναι που θες;
Μπορώ να φύγω;
ΜΠΑΜΠΑ, ΕΙΜΑΙ ΕΛΕΥΘΕΡΟΣ.
Γαμώτο! Κάτω!
Προσοχή!
Ρίξτε του!
Πάμε!
Πάμε, γαμώτο!
Πάμε!
Το σκάει! Κατεβείτε κάτω!
Είμαστε σε κτίριο της Λαγκόα, όπου συνελήφθη το πρωί ο Πέντρο Ντομ.
Ο εγκληματίας Πέντρο Ντομ είναι νεκρός.
Συνελήφθη χάρη σε μια μυστική επιχείρηση...
Άλντο, κάποια άλλη δήλωση για το συμβάν;
Κάναμε τη δουλειά μας με γνώμονα τη δημόσια ασφάλεια.
Με μεγάλη αποφασιστικότητα, αποκαταστήσαμε την ειρήνη.
Κάναμε πολύ σοβαρή δουλειά...
Πέντρο! Πέντρο Ντομ!
Ο ΠΕΝΤΡΟ ΝΤΟΜ ΝΕΚΡΟΣ ΜΕΤΑ ΑΠΟ ΑΝΤΙΠΑΡΑΘΕΣΗ ΜΕ ΤΗΝ ΑΣΤΥΝΟΜΙΑ
Σε πολυτελές κτίριο στη λίμνη Ροντρίγκο ντε Φρέιτας
έλαβε τέλος η καταδίωξη του Πέντρο Λόμπα Νέτο,
γνωστός ως Πέντρο Ντομ.
Αφού αντιστάθηκε στη σύλληψη,
σκοτώθηκε κοντά σε κάδο όπου επιχείρησε να κρυφτεί.
Η αστυνομία απέκλεισε περιμετρικά, όταν έμαθε, μέσω τηλεφωνικής υποκλοπής,
ότι ο Ντομ θα περνούσε από δω τα ξημερώματα.
Τρεις αστυνομικοί τραυματίστηκαν από χειροβομβίδα που πέταξε ο Ντομ...
Μια τρύπα στο στήθος του γιου μου.
Η βολή που τον σκότωσε τον βρήκε εδώ.
ΒΙΚΤΟΡ ΛΟΜΠΑ ΠΑΤΕΡΑΣ ΠΕΝΤΡΟ ΝΤΟΜ
Έχω την έκθεση.
Μπήκε από δω και βγήκε από δω.
Αυτό σημαίνει ότι ήταν στα γόνατα.
Βλήθηκε από πάνω, με καθοδική τροχιά,
απ' την πλάτη του.
Ο ΒΙΚΤΟΡ ΛΟΜΠΑ ΠΑΛΕΨΕ ΧΡΟΝΙΑ
ΓΙΑ ΝΑ ΑΚΟΥΣΤΕΙ Η ΙΣΤΟΡΙΑ ΤΟΥ.
Δεν υπάρχει μεγαλύτερος πόνος
από τον χαμό ενός παιδιού.
ΠΕΘΑΝΕ ΤΟ 2018 ΑΠΟ ΚΑΡΚΙΝΟ ΣΤΟΥΣ ΠΝΕΥΜΟΝΕΣ,
ΕΝΩ ΓΡΑΦΟΤΑΝ ΤΟ ΣΕΝΑΡΙΟ ΑΥΤΗΣ ΤΗΣ ΣΕΙΡΑΣ.
Δεν ξέρω αν θα βοηθήσει ανθρώπους να μην πάρουν ναρκωτικά
ή κυβερνήσεις ν' αλλάξουν τις γελοίες πολιτικές τους.
Όχι, δεν νομίζω να γίνει αυτό.
Μα θα απαλύνει τον πόνο πολλών γονιών
που έχασαν παιδιά από ναρκωτικά.
Όπως εγώ.
Ο ΠΕΝΤΡΟ ΝΤΟΜ ΠΕΘΑΝΕ ΤΟ 2005
ΣΤΑ 23 ΤΟΥ ΧΡΟΝΙΑ.
Υποτιτλισμός: Εύα Τανταλίδου
Επιμέλεια Ντέση Βερβενιώτου